Document ID: 31997R0822

Komisijas Regula (EK) Nr. 822/97
(1997. gada 6. maijs),
ar ko groza Regulu (EEK) Nr. 2676/90, ar kuru nosaka Kopienas metodes vīnu analīzei
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 16. marta Regulu (EEK) Nr. 822/87 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 536/97 [2], un jo īpaši tās 74. pantu,
tā kā Komisijas Regulas (EEK) Nr. 2676/90 [3], kurā jaunākie grozījumi izdarīti ar Regulu (EK) Nr. 69/96 [4], pielikumā ir dots šo analīzes metožu apraksts; tā kā ir izstrādāta metode, ar kuru analizē skābekļa izotopu attiecību 18O/16O vīna sastāvā esošajā ūdenī, un tās derīgums ir noteikts saskaņā ar starptautiski atzītiem kritērijiem; tā kā šīs metodes piemērošana var būt labāks veids, kā pārbaudīt vīna un citu vīna produktu autentiskumu; tā kā šīs jaunās metodes aprakstu ir pieņēmis Starptautiskais vīnu birojs; tā kā šī metode būtu jāpievieno minētajai regulai;
tā kā šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Šīs regulas pielikumā iekļauto 43. nodaļu pievieno Regulas (EEK) Nr. 2676/90 pielikumam.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 6. maijā

Labels: 0
1
17
6